text: 77-årig mand fra Horsens trafikdræbt ved Hejnsvig
  18 juni 2011 kl. 12.37
  En 77-årig mand fra Horsens blev lørdag formiddag dræbt ved en trafikulykke i Hejnsvig nær Grindsted.
  Mandens 72-årige hustru er desuden kommet alvorligt til skade under ulykken og er i livsfare. Det oplyser Sydøstjyllands Politi.
  Ulykken skete ved 11,30-tiden i krydset mellem Ribe Landevej og Kirkevej vest for Hejnsvig.
  - Ifølge de foreløbige oplysninger overholdt den 77-årige ikke den ubetingede vigepligt på stedet og blev påkørt af en større personbil, siger vagtchef Jesper Duus, Sydøstjyllands Politi.
  Føreren bag rattet i den anden bil er ifølge vagtchefen kommet lettere til skade ved ulykken.
  Værre ser det ud for den 76-årige mands hustru, som sad på passagersædet, da bilen blev påkørt. Hu kom alvorligt til skade og er blevet overført til sygehuset i Esbjerg.
  